recursal/SuperWikiNEXT-32B huggingface dataset:
Falkvinge IPRED:n vastaisessa mielenosoituksessa vuonna 2009
**Rickard "Rick"***lähde?* **Falkvinge** (s. 21. tammikuuta 1972 Göteborg, Ruotsi) on ruotsalainen tietotekniikkayrittäjä ja Piratpartietin perustanut poliitikko.

Vuosina 1993–1995 Falkvinge opiskeli Chalmersin teknillisessä korkeakoulussa ja kuului samoihin aikoihin Maltillisen kokoomuksen nuorisoliittoon. Valmistuttuaan hän työskenteli Microsoftilla josta hän siirtyi myöhemmin pienemmän ohjelmistoyrityksen johtajaksi. Lopulta Falkvinge erosi kokonaan ryhtyäkseen täyspäiväiseksi Piratpartietin puheenjohtajaksi. Nykyään puolue on jäsenmäärältään Ruotsin kolmanneksi suurin sosiaalidemokraattien ja Maltillisen kokoomuksen jälkeen.*lähde?* Piratepartiet osallistui myös viime europarlamenttivaaleihin jossa se sai 7,13 % äänistä ja yhden paikan.*lähde?*

Falkvingen esimerkki tekee parhaillaan*milloin?* läpimurtoa eri puolilla Eurooppaa. Ainakin Alankomaissa, Bulgariassa, Espanjassa, Italiassa, Itävallassa, Puolassa, Saksassa, Suomessa ja Sveitsissä on omat piraattipuolueet. Ruotsin lisäksi Saksan Piratenpartei osallistui vuoden 2009 eurovaaleihin saaden 0,9 % äänistä, muttei vielä yhtään edustajaa.*lähde?*

Lähteet
-------

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Rickard Falkvinge**.
* Falkvingen blogi (englanniksi)

  


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Ruotsi
* Tšekki

 |
|  |
| Muut | 
* IdRef

 |

 |
**M/S *Vegaland*** oli ruotsalainen ro-ro-rahtialus.

Aluksen sisarlaivoja olivat *Thebeland*, *Timmerland* (myöh. *Hellenic Sailor*), *Tyrusland*, *Vasaland* (myöh. *Hellenic Master*) *ja* Vikingland*.*

Omistushistoria
---------------

Alus rakennettiin Chibassa, Japanissa Mitsui Engineering & Shipbuilding Co. Ltd.:n telakalla ja laskettiin vesille 22. toukokuuta 1979. Alus toimitettiin syyskuussa 1979 Broströms Rederi AB:lle Göteborgiin.

11. marraskuuta 1981 alus vuokrattiin Wilhemsenille Norjan Tönsbergiin, ja se sai nimekseen *Tarn*. Nimen *Vegaland* alus sai 17. lokakuuta 1983, ja kesäkuussa 1984 alus siirtyi Rederi AB Transoceanille Göteborgiin.

AB Svenska Orient Linjen hankki aluksen maaliskuussa 1991, ja se siirtyi edelleen Rederi Ab Trans-Rexille tammikuussa 1993. Visbyläinen Rederi AB Gotland hankki aluksen huhtikuussa 1993, mutta aluksen kotisatamana säilyi edelleen Göteborg. Tammikuussa 1994 alus myytiin Ab Bylock & Norsjöfraktille Skärmaniin, mutta jo toukokuussa alus siirtyi Svenska Orient Linjenin hallintaan

Syyskuussa 1996 alus pidennettiin alkuperäisestä 165 metristä 190 metriin, muutostyön teki portugalilainen Mitrena Shipyard Lissabonissa.

Marraskuussa 2000 alus siirtyi OSM Sea Partner Ab:n hallintaan ja sen kotisatamaksi tuli Lontoo. Vuonna 2006 alus vuokrattiin kahden vuoden sopimuksella Transfennicalle, ja se siirtyi Lyypekki–Hanko–Paldiski-reitille. Touko–elokuussa 2006 alus oli vuokrattuna hollantilaiselle MoD:lle ja palasi sen jälkeen aiemmalle reitilleen. Syyskuussa reitiksi muutettiin Hamina–Rostock–Lyypekki.

Vuonna 2010 alus vuokrattiin Stora Ensolle, ja se aloitti liikennöinnin reitillä Kemi–Oulu–Göteborg–Lyypekki. Joulukuussa samana vuonna alus vuokrattiin Nordanalle ja se siirrettiin liikennöimään Välimereltä Yhdysvaltoihin.

Alus myytiin intialaiselle romuttajalle maaliskuussa 2012, ja se saapui Alangiin, Intiaan romutettavaksi 1. huhtikuuta 2012.

Lähteet
-------

1. 1 2 3 4 5 6 7 8 9  M/S Vegaland (1979) Fakta om Fartyg. Viitattu 11.6.2012. (ruotsiksi)
**James Taft "Jimmer" Fredette** (s. 25. helmikuuta 1989, Glen Falls, New York) on yhdysvaltalainen koripalloilija, pelipaikaltaan pelintekijä. Hän pelaa tällä hetkellä NBA-liigan Chicago bullsissä. Fredette oli NBA:n varaustilaisuuden kymmenes varaus vuonna 2011.

Ura
---

Fredette oli yksi yliopistokoripalloilun suurimmista tähdistä pelatessaan Brigham Youngin yliopiston joukkueessa. Hän rikkoikin koulun ennätyksen pisteissä sekä konferenssin ottelukohtaisen piste-ennätyksen. Lisäksi hän oli NCAA:n I-divisioonan seitsemänneksi paras korintekijä. Fredette osallistui NBA:n vuoden 2011 varaustilaisuuteen, jossa Milwaukee Bucks varasi hänet tilaisuuden kymmenentenä pelaajana. Pian varauksen jälkeen hänet kaupattiin Sacramento Kingsin organisaatioon, jonka kanssa hän teki monivuotisen sopimuksen.

NBA:n työsulun takia lyhentyneellä tulokaskaudellaan Fredette pelasi 61 ottelussa, joista hän oli aloitusviisikossa seitsemässä. Hänen pistekeskiarvonsa oli 7,6 ja 
syöttökeskiarvonsa 1,8.

2014 Kings osti Fredetten sopimuksen ulos ja hän siirtyi vapaalla siirrolla Chicago Bullsin riveihin loppukaudeksi.

Lähteet
-------

1. 1 2  Jimmer Fredette Bio National Basketball Association. Viitattu 3.3.2013. (englanniksi)

Aiheesta muualla
----------------

* NBA:n pelaajaprofiili (englanniksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF

 |
|  |
| Kansalliset | 
* Yhdysvallat

 |

 |
**Giulia Quintavalle** (s. 6. maaliskuuta 1983 Livorno) on italialainen judoka, lajin olympiavoittaja.

Quintavalle voitti Italian mestaruuden alle 63 kg:n sarjassa vuosina 2004, 2005 ja 2006. Vuonna 2005 hän sijoittui lisäksi viidenneksi Rotterdamin EM-kilpailuissa sekä pronssille Välimeren kisoissa Almeriassa. Seuraavana vuonna hän oli kolmas sotilaiden MM-kilpailuissa Vinkovcissa.

Quintavalle on kilpaillut alle 57 kg:n sarjassa vuodesta 2007, jolloin hän sijoittui toiseksi maailmancup-kilpailussa Moskovassa. Rio de Janeiron MM-kilpailuissa hän oli viides. Keväällä 2008 Quintavalle sijoittui viidenneksi Lissabonin EM-kilpailuissa ja toiseksi Rooman maailmancupissa. Pekingin olympialaisissa hän voitti kultamitalin kukistettuaan loppuottelussa Alankomaiden Deborah Gravenstijnin.

Quintavalle oli vuonna 2009 kolmas Abu Dhabin GP-kilpailussa. Vuonna 2010 hän sijoittui kolmanneksi Varsovan maailmancupissa ja toiseksi Abu Dhabin GP:ssä. Wienin EM-kilpailuissa hän oli viides ja kuului joukkuekilpailun kultaa voittaneeseen Italian joukkueeseen. Vuonna 2011 hän sijoittui kolmanneksi Düsseldorfin GP-kilpailussa, viidenneksi Istanbulin EM-kilpailuissa sekä voitti Lissabonin ja Rooman maailmancup-kilpailut ja Abu Dhabin Grand Prix -kisan. Lontoon olympialaisissa 2012 hän sijoittui viidenneksi.

Quintavalle sijoittui Astanan GP-kilpailussa kolmanneksi 2014. Hän sai joukkuekilpailussa pronssia Bakun Euroopan kisoissa 2015.

Lähteet
-------

* Profiili JudoInside.com-sivustolla

### Viitteet

1. ↑  Giulia Quintavalle: Italian Judoka, Biography, Birthday, Achievements *Birthdays in sports*.  28.10.2016. Viitattu 12.8.2023. (englanniksi)
**Michael "Mike" Iupati** (s. 12. toukokuuta 1987) on amerikansamoalainen amerikkalaisen jalkapallon pelaaja, pelipaikaltaan hyökkäyksen linjamies. Hän pelaa tällä hetkellä NFL-liigan Arizona Cardinalsissa.

Iuapati on valittu urallaan neljä kertaa NFL:n tähdistöottelluun Pro Bowliin.

NFL-ura
-------

Teini-iässä perheineen Kaliforniaan muuttanut Iupati pelasi yliopistojalkapalloa Idahon yliopiston joukkueessa, josta hänet varattiin NFL:ään liigan vuoden 2010 varaustilaisuuden ensimmäisellä kierroksella, koko tilaisuuden 17. pelaajana.

Iupati teki hänet varanneen San Francisco 49ersin kanssa viiden vuoden sopimuksen, jonka arvo voi nousta yhteensä 18,25 miljoonaan dollariin.

Vuonna 2015 Iupatio teki Arizona Cardinalsin kanssa viiden vuoden ja 40 miljoonan dollarin arvoisen sopimuksen.

Muuta
-----

Iupatin pikkuveli Andrew on pelannut yliopistojalkapalloa puolustuksen linjamiehenä Oregonin yliopiston joukkueessa.

Lähteet
-------

1. ↑  Mike Iupati Stats *pro-football-reference.com*. Viitattu 19.2.2019. (englanniksi)
2. ↑  Mike Iupati signs with 49ers Idaho Statesman. Viitattu 14.6.2012.
3. ↑  Mike Iupati cashes in with $40 million deal from Cardinals *profootballtalk.nbcsports.com*. Viitattu 19.2.2019. (englanniksi)
**Valentina Cervi** on (s. 13. huhtikuuta 1976 Rooma, Italia) on italialainen näyttelijä.

Ura
---

Valentina Cervi syntyi Roomassa vuonna 1976. Hänen isoisänsä on *Isä Camillo* -elokuvista tunnettu näyttelijä Gino Cervi. Valentina Cervi aloitti näyttelijänuransa 10-vuotiaana italialaisessa elokuvassa *Portami la luna*. 

Cervi on näytellyt useissa elokuvissa ja televisiosarjoissa Italiassa, Iso-Britanniassa, Ranskassa ja Yhdysvalloissa. Hän esiintyi englanninkielisessä roolissa ensimmäisen kerran vuonna 1996 Jane Campionin elokuvassa *Naisen muotokuva*. Servi esitti pääosaa elokuvassa *Artemisia*, joka perustui taiteilija Artemisia Gentileschin elämään. Vuonna 1999 hän oli ehdolla César-palkinnon saajaksi roolistaan ranskalaisessa elokuvassa *Robert-ei-saa*.

Cervi näytteli italialaista etsivää Arianna BBC:n sarjassa *Zen* ja mielisairasta Berthaa *Kotiopettajattaren romaanin* filmatisoinnissa *Jane Eyre* vuonna 2011. Hän alkoi näytellä vampyyri Salomea HBO:n sarjassa *True Blood* sarjan viidennellä kaudella.

Lähteet
-------

1. 1 2  Valentina Cervi Allmovie
2. ↑  Valentina Cervi - Awards Internet Movie Database
3. 1 2  True Blood Exclusive: Is This Season 5's Big Bad? (Arkistoitu – Internet Archive) TVLine 15.11.2011
4. ↑  Movie Review - Jane Eyre (2011) New York Times 10.3.2011

Aiheesta muualla
----------------

* Valentina Cervi Internet Movie Databasessa. (englanniksi)
* Valentina Cervi Allmovie-sivustolla
* Valentina Cervi Elonetissä.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Italia
* Israel
* Yhdysvallat
* Tšekki
* Puola

 |
|  |
| Henkilöt | 
* Deutsche Synchronkartei
* Deutsche Biographie
* Elonet

 |
|  |
| Muut | 
* IdRef

 |

 |
Crescence Seilern. Miklós Barabásin maalaus.
**Cresence Seilern** (13. toukokuuta 1799 Brünn – 30. kesäkuuta 1875. Kiscenk) oli itävaltalaissyntyinen unkarilainen kreivitär, István Széchenyin suuri rakkaus. Hän oli kolmen lapsen äiti ja naimisissa iäkkään kreivi Károly Zichyn kanssa. Seilernin ja Széchenyin suhde säilyi yli kymmenen vuotta pelkkänä ystävyytenä, kunnes Seilern jäi vuonna 1834 leskeksi. István ja Crescence menivät naimisiin 1836, ja heille syntyi kaksi poikaa, Béla ja Ödön.

Kreivitär Zichy oli paitsi kaunis, Széchenyin mielestä myös monessa suhteessa poikkeuksellinen niiden ylhäisten kaunottarien rinnalla, joihin hän oli aiemmin ihastunut. Széchenyi kirjoitti päiväkirjaansa:

> »Nuo muut yrittävät lävistää toisen katsellaan. Pidän silmistä jotka katsovat minua silmiin ja heijastavat katsettani ystävällisesti ja vaatimattomasti.» 
> 
> 

Tätä kuvausta kreivitär Széchenyin mielestä vastasi. Seilern oli kaikin tavoin lempeä ja naisellinen, mutta niin kauan kuin hän vielä oli Zichyn vaimo, hänen hyveellisyytensä piti Széchenyin välimatkan päässä, vaikka Széchenyin sanotaan olleen kärsimätön ja intohimoinen. Seilern oli Széchenyin innoittaja tämän toteuttaessa tavoitettaan, Unkarin synnyttämistä uudelleen. Seilern kirjoitti Széchenyille:

> »Sinun ansiostasi maamme on noustava. Minä autan sinua tässä pyrkimyskessä, ja halua itselleni kunniaa siitä että saan palvella rakasta Unkariamme... Emme saa hukata päivääkään tekemättä jotakin sen edistämiseksi. Velvollisuutemme on tehdä mahdollisimman paljon. Aloittaminen ei riitä. Sinun on työskenneltävä mahtavan tehtäväsi eteen hellittämättä!» 
> 
> 

Seilernin ja Széchenyin vanhemmasta pojasta Béla Széchenyista tuli tutkimusmatkailija.

Lähteet
-------

* Sisa, Stephen: *The Spirit of Hungary*. 3.p.. Morristown, New Jersey: Vista Books, 1990. Teoksen verkkoversio.

### Viitteet

1. 1 2 3 4 5  Sisa s. 131.
2. ↑  Seilern Crescentia *Magyar Életrajzi Lexikon 1000-1990*. Viitattu 15.6.2009. (unkariksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat
* Puola

 |

 |
Moshood Abiola
**Moshood Kashimawo Olawale Abiola** (24. elokuuta 1937 – 7. heinäkuuta 1998) oli nigerialainen Joruba-heimoon kuulunut liikemies, joka voitti presidentinvaalit 1993.

Abiola oli syntyisin Abeokutasta Ogunin osavaltiosta. Hänestä tuli 1970-luvun öljybuumin myötä yksi maan rikkaimmista miehistä. Omaisuutensa hän teki televiestintäalalla. Politiikkaan hän lähti 1979 alun perin Kansallispuolueessa sotilashallituksen luvattua siirtymistä siviilivaltaan. Sotilasvallankaappaus pyyhkäisi kuitenkin pois presidentti Shehu Shagarin ja kansallispuolueen.

Abiola pyrki Nigerian presidentiksi 12. kesäkuuta 1993 vaaleissa, jossa hän oli Social Democratic Partyn ehdokas. Abiola voitti selvästi pohjoisnigerialaisen vastaehdokkaansa, hausa-muslimi Bashir Tofan (National Republican Convention) saaden taakseen 19 osavaltiota 30:stä. Kyseisiä vaaleja on pidetty Nigerian historian rehellisimpinä ja vapaimpia.
Maan sotilashallitsija kenraali Ibrahim Babangida kuitenkin peruutti vaalien tuloksen ja kielsi entisiä ehdokkaita enää asettumasta ehdolle. Babangida joutui eroamaan protestien ja lakkoaallon vuoksi. Hän luovutti vallan Ernest Shonekanille, mutta kolmen kuukauden kuluessa kenraali Sani Abacha kaappasi vallan itselleen Babangidan ollessa Egyptissä.

Kun Abiola julisti olevansa laillinen Nigerian presidentti, hänet vangittiin maanpetoksesta syytettynä. Abiola kuoli 7. heinäkuuta 1998, pian sen jälkeen kun hänet vapautettiin vankilasta ja hän tapasi YK:n ja Yhdysvaltain edustajia. Kuolinsyyksi ilmoitettiin sydänkohtaus. Abiolan kuolemaa ei pidetty luonnollisena, ja sen seurauksena syttyi mellakoita, joissa kuoli noin 60 ihmistä.

Lähteet
-------

1. ↑  Abiola: Millionaire turned politician BBC. Viitattu 06.10.2007.
2. 1 2  Sanoista tekoihin Nigerian demokratisoinnissa Kepa.  Arkistoitu 24.8.2007. Viitattu 06.10.2007.

Aiheesta muualla
----------------

* Abiola: Millionaire turned politician, BBC, 1998
* World: Africa Abiola death sparks unrest, BBC, 1998
* Moshood Abiola Biography, Encyclopedia of World Biography

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Yhdysvallat
* Alankomaat

 |
|  |
| Muut | 
* SNAC

 |

 |
Jorge Fernández
**Jorge Fernández Madinabeitia** (s. 8. elokuuta 1972 Arrasate, Guipúzcoan maakunta, Espanja) on espanjalainen malli, juontaja ja näyttelijä.

Ennen nykyistä uraansa Fernández työskenteli liikunnanopettajana. Hän myös pelasi koripalloa ammattilaisena, mutta pääsarjaura rajoittui yhteen otteluun Saski Baskonian paidassa kaudella 1997–1998.

Fernández valittiin Mister Espanjaksi vuonna 1999. Seuraavana vuonna kilpailua ei pidetty, joten hän on ainoa henkilö, joka on pitänyt titteliä kaksi vuotta peräkkäin. Valintansa jälkeen Fernández aloitti televisiotyöt sekä näyttelijänä että juontajana. Hän näytteli muun muassa *Serranon perheessä* Candelan veljeä Andrésia sarjan ensimmäisellä tuotantokaudella. Viimeksi hän on juontanut ohjelmia *La ruleta de la suerte* (Espanjan versio *Onnenpyörästä*) ja *Esta casa era una ruina* (*Hurja remontti*).

Lähteet
-------

1. 1 2  Jorge Fernandez[vanhentunut linkki] Mister España. Viitattu 16.9.2008.
2. ↑  J. Fernández (Arkistoitu – Internet Archive) ACB. Viitattu 16.9.2008.

Aiheesta muualla
----------------

* Jorge Fernándezin sivusto
* Jorge Fernández Internet Movie Databasessa. (englanniksi)
**Andrew Gregory "Andy" Dalton** (s. 29. lokakuuta 1987, Katy, Texas) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän pelaa tällä hetkellä NFL-liigan Dallas Cowboysissa.

NFL-ura
-------

Cincinnati Bengals varasi Texasin kristillisessä yliopistossa yliopistojalkapalloa pelanneen Daltonin vuoden 2011 NFL:n varaustilaisuuden toisella kierroksella, 35. pelaajana. Hänet valittiin heti tulokaskaudellaan NFL:n tähdistöotteluun Pro Bowliin. Dalton myös johdatti Bengalsin pudotuspeleihin heikon edelliskauden jälkeen.

Dalton solmi elokuussa 2014 Cincinnati Bengalsin kanssa kuuden vuoden sopimuksen, arvoltaan 115 miljoonaa dollaria. Yhdeksän Cincinnatissa pelatun kauden jälkeen Bengals vapautti Daltonin sopimuksestaan keväällä 2020.

Kaudeksi 2020 Dalton teki sopimuksen Dallas Cowboysin kanssa.

Lähteet
-------

1. 1 2 3 4  Andy Dalton *pro-football-reference.com*. Sports Reference LLC. Viitattu 31.7.2016. (englanniksi)
2. ↑  Harvey, Coley: Andy Dalton gets six-year deal *espn.go.com*.  5.8.2014. ESPN. Viitattu 31.7.2016. (englanniksi)
3. ↑  Bengals release QB Andy Dalton after nine seasons *nfl.com*. Viitattu 6.10.2020. (englanniksi)
4. ↑  Vinnie Iyer: Why did the Cowboys sign Andy Dalton? 5 reasons Dallas' decision to back up Dak Prescott makes sense Sporting News. Viitattu 6.10.2020. (englanniksi)
**Trio Fratres** on suomalainen harmonikkatrio, jonka perustivat 1994 Raimo Vertainen, Heikki Jokiaho ja Toni Hämäläinen. Yhtyeessä ovat soittaneet lisäksi Jukka Räikkönen (laulu), Masa Maijanen (basso) ja Miri Miettinen (rummut).

Tausta
------

Yhtyeen harmonikansoittajajäsenet ovat valmistuneet Keski-Suomen konservatoriosta opettajinaan muun muassa Vladimir Dolgopolov ja Alpo Pohja.

Tunnustukset
------------

Yhtye voitti lokakuussa 1994 kansainvälisessä Città di Castelfidardo -kilpailussa Italiassa pienten kamariyhtyeiden sarjan, minkä ansiosta trio sai kansainvälisiä työtilaisuuksia.

Ura
---

Trio konsertoi Tokion Musashino Civic Hallissa 2001. Itävallan yleisradio ORF nauhoitti ja lähetti taltioidun konsertin. Yhtye on esiintynyt Kuhmon kamarimusiikkifestivaaleilla kantaesittäen kahdesti kolmelle harmonikalle sävellettyä musiikkia. Yhtye on esiintynyt laajalti Pohjoismaissa, Ranskassa, Italiassa, Itävallassa, Hollannissa, Belgiassa, Virossa ja Japanissa.

Yhtye on hankkinut mainetta kamari- ja nykymusiikin ohella metallimusiikin esittäjänä ja sovittajana nimellä *Fratres*. Tarkoitusta varten yhtyettä laajennettiin vuonna 2002. Radion sinfoniaorkesterin soittaja Jukka Räikkönen liittyi kokoonpanoon laulusolistiksi, rumpaliksi astui Miri Miettinen ja basistiksi Masa Maijanen. Tällä miehityksellä Fratres esiintyi Whitesnaken lämmittelijänä Helsingin jäähallissa heinäkuussa 2006.

Levytykset
----------

* Assahra´ (MILS 9756, 1997)
* AcLab (Alba ABCD 140, 1999)
* "Accordion, Pictures at an exhibition" (Alba ABCD 188, 2006)
* Fratres (FRACD 001 2007, Fg-Naxos), 1970-luvun metallimusiikkia kolmella harmonikalla

Lähteet
-------

1. ↑  Discogs
2. 1 2 3  Trio Fratres Fratres.  Arkistoitu 6.8.2011. Viitattu 9. lokakuuta 2007.
3. 1 2  Fratres: Biography  2007. Fratres. Viitattu 9. lokakuuta 2007. (englanniksi)[vanhentunut linkki]

Aiheesta muualla
----------------

* Yhtyeen viralliset Myspace-sivut(englanniksi)
* Trio Fratresin esitystuotanto Suomen äänitearkistossa (1901–1999)
**Geoffrey Tozer** (5. marraskuuta 1954 Mussoorie, Intia – 21. elokuuta 2009 Melbourne, Australia) oli australialainen pianisti. Hän tulkitsi varsinkin vähemmän soitettuja säveltäjiä, kuten Nikolai Medtneriä, Alan Rawsthornea, Erich Wolfgang Korngoldia, Roberto Gerhardia ja Percy Graingeria. Hän kuitenkin esitti myös muiden muassa Mozartin, Lisztin, Prokofjevin, Stravinskin, Bartókin ja Bachin teoksia. Hän levytti pääasiassa Chandos-levymerkille, ja hänen levytystensä joukossa ovat kaikki Medtnerin pianoteokset.

Tozer asui Intiassa 4-vuotiaaksi ja muutti sitten Australiaan. Hänen ensimmäinen opettajansa oli hänen oma äitinsä. Hän teki debyyttinsä 8-vuotiaana televisioidussa konsertissa Melbournen sinfoniaorkesterin kanssa. Äitinsä lisäksi hänen opettajiinsa kuuluivat Eileen Ralf ja Keith Humble Australiassa, Maria Curcio Englannissa ja Theodore Lettvin Yhdysvalloissa.

Tozer ilmoitti vuonna 1997 olevansa muuttamassa Melbournesta Eurooppaan, mutta hän palasi sittemmin kotimaahansa.

Tozer kuoli maksan vajaatoimintaan. Hän oli kärsinyt sekä hepatiitista että alkoholiongelmasta.

Lähteet
-------

1. 1 2 3  AllMusic.com: Geoffrey Tozer
2. ↑  The death of Tozer and Keating’s romancing of genius


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Israel
* Belgia
* Yhdysvallat
* Tšekki
* Alankomaat
* Puola

 |
|  |
| Taiteenala | 
* Grammy Awards
* MusicBrainz

 |
|  |
| Henkilöt | 
* Deutsche Biographie
* Trove

 |
|  |
| Muut | 
* Europeana
* SNAC

 |

 |
**OpenVPN** on GNU GPL -lisenssin alainen SSL VPN -ohjelmisto. Se on saatavilla Solaris-, Linux-, OpenBSD-, FreeBSD-, NetBSD-, QNX-, Mac OS X-, Raspberry Pi- ja Windows 2000-8 -tietokoneille, sekä joihinkin Maemo-, Windows Mobile-, iOS ja Android-alypuhelimille. Toisin, kuin useimmat SSL VPN -järjestelmät, ei siihen oteta yhteyttä selaimella, vaan asiakaskoneeseen on asennettava OpenVPN-ohjelmisto. Etukäteen asennettava ohjelmisto takaa sen, ettei luottosuhteita koneiden välille luoda "lennosta".

Toisin, kuin monet muut VPN-protokollat, toimii OpenVPN käyttäjänympäristössä (user space) kernelin sijaan (kernel space). Tämä mahdollistaa järjestelmän suorittamisen alennetuilla käyttöoikeuksilla (user nobody) ja hiekkalaatikossa (chroot).

OpenVPN käyttää TLS-protokollaa yhteysosapuolten avaintenvaihtoon. Avaintenvaihdon jälkeen OpenVPN hyödyntää IPsec:n ESP-protokollaa tiedon salaamiseen. ESP:n käyttö mahdollistaa NAT:n ohittamisen asiakaspäässä. Käytössä on kaikki salaus- ja tiivistysalgoritmit, jotka löytyvät OpenSSL-ohjelmistosta. Lisäksi OpenVPN mahdollistaa HMAC-allekirjoituksen käyttöön ottamisen TLS-kättelyssä. Tällöin vain oikean staattisen avaimen omaavat järjestelmät, voivat aloittaa avaintenvaihdon.

OpenVPN tunnistaa järjestelmään yhteyttä ottavien koneiden oikeellisuuden sertifikaateilla tai staattisilla salasanoilla. Käytettäessä sertifikaatteja OpenVPN mahdollistaa, sekä palvelimen, että asiakaskoneen tunnistuksen. CRL-listat ovat myös tuettuja PEM-muodossa. Lisäksi OpenVPN osaa hyödyntää PAM-moduuleita, joilla on mahdollista tunnistaa mm. käyttäjä. Valmiita PAM-moduuleita on olemassa mm. RADIUS-protokollalle ja LDAP-protokollalle. PAM-moduuleja hyödyntämällä on mahdollista ottaa käyttöön mm. kertakäyttöiset salasanat.

OpenVPN-ohjelmistolla on mahdollista luoda sekä LAN-to-LAN, että etäkäyttöön sopivia yhteyksiä. Yleensä OpenVPN-palvelin asennetaan GNU/Linux-ympäristöön, jolloin sen kanssa voi tehokkaasti käyttää Iptables-ohjelmaa liikenteen suodattamiseen ja IP-ohjelmaa reititysten tekoon.*kenen mukaan?* Yhteydet luodaan, joko OSI-mallin toisella tai kolmannella kerroksella. Kolmannella kerroksella ainut täysin tuettu protokolla on IPv4. OpenVPN osaa tunneloida liikenteen käyttämällä, joko UDP- tai TCP-protokollaa. Oletusporttina käytetään IANA:n OpenVPN:lle antamaa porttia 1194.

Lähteet
-------

1. ↑  OpenVPN Change Log (englanniksi)
2. ↑  OpenVPN 2.6.6 -- Released 15 August 2023 (viitattu 25. elokuuta 2023). Tieto on haettu Wikidatasta.
3. ↑  OpenVPN: An Introduction and Interview with Founder (Arkistoitu – Internet Archive) (englanniksi)
4. ↑  What distinguishes OpenVPN from other VPN packages? (Arkistoitu – Internet Archive) (englanniksi)
5. ↑  OpenVPN Introduction (englanniksi)

Aiheesta muualla
----------------

* 
* (Arkistoitu – Internet Archive)
Philippe Manoury
**Philippe Manoury** (s. 1952 Tulle) on ranskalainen säveltäjä ja tietokonemusiikin tutkija.

Manoury opiskeli muun muassa Pariisin konservatoriossa, ja hänen opettajiinsa kuuluivat Max Deutsch ja Michel Philippot. Vuonna 1976 hän aloitti tietokoneavusteisen säveltämisen opinnot Pierre Barbaud'n johdolla. Manoury opetti itse vuodesta 1978 lähtien Brasiliassa, ja vuosina 1986–1996 hän työskenteli Conservatoire National Supérieur de Lyonissa. Manoury on toiminut pitkään IRCAM:ssa.

Manouryn teosten joukossa ovat hänen kolme oopperaansa: *60e Parallèle*, *K...* ja *La Frontière*.

Lähteet
-------

1. ↑  AllMusic: Philippe Manoury
2. 1 2 3  University of California, San Diego: Philippe Manoury (Arkistoitu – Internet Archive)


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Israel
* Suomi (KANTO)
* Belgia
* Yhdysvallat
* Tšekki
* Australia
* Alankomaat
* Puola

 |
|  |
| Tieteilijät | 
* CiNii

 |
|  |
| Taiteenala | 
* ADK
* BRAHMS
* MusicBrainz

 |
|  |
| Henkilöt | 
* Trove

 |
|  |
| Muut | 
* Europeana
* SNAC
* IdRef

 |

 |
Susannah York
**Susannah Yolande York** (9. tammikuuta 1939 – 15. tammikuuta 2011) oli brittiläinen näyttelijä. Hän syntyi Lontoossa ja opiskeli siellä Royal Academy of Dramatic Artsissa. 

Yorkin muutamia elokuvia ovat *Tom Jones* (1963), *Sisar Georgen surma* (1969), *Taistelu Englannista* (1970) ja *Mio, poikani Mio* (1987). Hän esitti lisäksi Lara-äitiä *Teräsmiehessä* ja sen jatko-osissa. Hän oli ehdolla Parhaan naissivuosan Oscar-palkinnon saajaksi roolillaan elokuvassa *Ammutaanhan hevosiakin* (1969).

York oli vuonna 1972 Cannesin elokuvajuhlien paras naisnäyttelijä roolillaan elokuvassa *Sairaat mielikuvat*. Hänen ääntään kuullaan power metal -yhtye Rhapsody of Firen albumilla *Triumph or Agony* (2006). Billy Bragg viittaa häneen laulussaan "The Short Answer".

York eli vuosina 1960–1976 avioliitossa Michael Wellsin kanssa ja sai kaksi lasta. Hänestä tuli isoäiti ensimmäistä kertaa vuonna 2007. York kuoli luuydinsyöpään 15. tammikuuta 2011.

Lähteet
-------

1. ↑  Actress Susannah York has died, aged 72 *The Telegraph*.  15.1.2011. Viitattu 16.1.2011. (englanniksi)
2. 1 2  British actress Susannah York dies aged 72: report *Yahoo! News*.  16.1.2011. Viitattu 16.1.2011. (englanniksi)

Aiheesta muualla
----------------

* Susannah Yorkin muistokirjoitus Helsingin Sanomissa[vanhentunut linkki]
* Susannah York IMDB-sivustolla (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Katalonia
* Saksa
* Israel
* Yhdysvallat
* Tšekki
* Alankomaat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Synchronkartei
* Deutsche Biographie
* Elonet

 |
|  |
| Muut | 
* SNAC
* IdRef

 |

 |
**Hossein Rezazadeh** (pers. ‏رضازاده حسين‎, s. 12. toukokuuta 1978 Ardabīl, Iran) on iranilainen entinen painonnostaja yli 105 kilogramman painoluokassa.

Rezazadeh hallitsi vuosien ajan ylivoimaisesti superraskaan sarjan painonnostoa. Hän voitti olympiakultaa niin 2000 Sydneyssä kuin 2004 Ateenassakin. Maailmanmestaruuskisoissa Rezazadeh voitti yhteistuloksella kultaa neljästi: 2002 Varsovassa (kultaa molemmista nostomuodoista), 2003 Vancouverissa (kultaa työnnöstä, tempauksesta hopeaa), 2005 Dohassa (kultaa työnnöstä, tempauksesta hopeaa) ja 2006 Santo Domingossa (kultaa molemmista nostomuodoista). Lisäksi 1999 Ateenan MM-kisoissa hän saavutti yhteistuloksella pronssia ja tempauksesta hopeaa. Aasian kisoissa Rezazadeh voitti kultaa niin yhteistuloksessa kuin molemmissa nostomuodoissakin sekä 2002 Busanissa että 2006 Dohassa. 1998 Bangkokissa hän sijoittui pronssille.  Maanosansa mestaruuden hän on voittanut kolmesti.

Rezazadeh pitää hallussaan sekä työnnön että yhteistuloksen maailmanennätystä. Työnnön maailmanennätystuloksen 263 kg hän teki Ateenan olympialaisissa ja yhteistuloksen maailmanennätyksen 472 kg Sydneyn olympialaisissa. Rezazadeh piti myös hallussaan tempauksen maailmanennätystä 213 kg, mutta hän menetti sen maamiehelleen Behdad Salimi Kordasiabille joka tempaisi 13.11.2011 painonnoston maailmanmestaruuskilpailuissa Pariisissa 214kg. 

Rezazadeh ei päässyt osallistumaan 2007 MM-kisoihin loukattuaan polvensa auto-onnettomuudessa. Hän joutui jättämään väliin myös seuraavana vuonna Pekingin olympialaiset pitkään vaivanneiden loukkaantumisten takia. Rezazadeh on 185 senttimetriä pitkä ja painaa 161 kilogrammaa. Hänet tunnetaan kutsumanimellä *"Iranin Herkules"*.

Lähteet
-------

1. ↑   (Arkistoitu – Internet Archive)
2. ↑  Hossein Rezazadeh Leipzigin yliopiston painonnostotietokannassa (saksaksi)
3. ↑  ME-tuloksen Kansainvälisen painonnostoliiton sivuilla (Arkistoitu – Internet Archive)
4. ↑  Pekingin olympialaisten viralliset sivut: *No 'Hercules' at Beijing 2008 (Arkistoitu – Internet Archive)'* 24.7.2008 (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Hossein Rezazadeh**.
* Hossein Rezazadeh Chidlovski-painonnostosivustolla
* IWRP - profile
**Francesco Damiani** (s. 4. lokakuuta 1958 Bagnacavallo) on entinen italialainen nyrkkeilijä ja olympiamitalisti.

Damiani sijoittui Moskovan 1980 olympialaisissa raskaassa sarjassa eli yli 81-kiloisissa viidenneksi. Hän voitti romanialaisen Teodor Pîrjolin pistein 4–1 mutta hävisi neuvostoliittolaiselle Pjotr Zajeville pistein 0–5.

Damiani voitti superraskaan sarjan eli yli 91-kiloisten Euroopan-mestaruuden Tampereella 1981 ja Varnassa 1983. Münchenin MM-kilpailuissa 1982 hän aiheutti suuryllätyksen voittamalla kolminkertaisen olympiavoittajan, kuubalaisen Teófilo Stevensonin alkukierroksilla. Lopulta hän saavutti MM-hopeaa hävittyään loppuottelussa yhdysvaltalaiselle Tyrell Biggsille.

Los Angelesin 1984 olympialaisissa Damiani saavutti superraskaassa sarjassa hopeaa. Hän voitti ensin tansanialaisen Willie Isanguran kehätuomarin keskeytyksellä toisessa erässä ja välierissä brittiläisen Robert Wellsin kehätuomarin keskeytyksellä kolmannessa erässä. Loppuottelussa hän hävisi Tyrell Biggsille tuomariäänin 1–4.

Los Angelesin olympialaisten jälkeen Damiani siirtyi ammattilaiseksi. Hän voitti Euroopan-mestaruuden vuonna 1987.

Lähteet
-------

* Lounasheimo, Ilmo: *Kehän sankarit*, s. 751, 766. WSOY, 1987. ISBN 951-0-13981-5.
* Kluge, Volker: *Olympische Sommerspiele, die Chronik III*, s. 726–727, 951, 1086. , 2000. ISBN 3-328-00741-5.
* Wallechinsky, David: *The Complete Book of the Olympics*, s. 207. , 1988. ISBN 0-14-010771-1. (englanniksi)
* Francesco Damianin olympiasijoitukset Sports Reference LLC.  Arkistoitu 26.8.2008. Viitattu 7.7.2009. (englanniksi)

### Viitteet

1. 1 2 3  Sports Reference LLC
2. 1 2 3 4  Kluge, s. 1086
3. 1 2  Wallechinsky, s. 207
4. 1 2  Kluge, s. 726–727
5. ↑  Lounasheimo, s. 766
6. ↑  Lounasheimo, s. 751
7. 1 2  Kluge, s. 951
**Buster Martin** (noin 1. syyskuuta 1906 – 13. huhtikuuta 2011) oli brittiläinen julkisuuden henkilö. Hän tuli alun alkaen tunnetuksi korkeasta iästään huolimatta harjoittamastaan aktiivisuudesta; hän työskenteli kuolemaansa saakka Pimlico Plumbers -yrityksessä Lontoossa pakettiautojen kiillottajana ja kieltäytyi jäämästä eläkkeelle.

Martin joutui 22. helmikuuta 2007 nuorisojoukon pahoinpitelemäksi matkalla pubista bussipysäkille. Hän onnistui puolustautumaan, mutta joutui viettämään yön sairaalassa. Menzies Campbell on maininnut Martinin elävänä esimerkkinä siitä, kuinka ihmisten tulee saada jatkaa työelämää eläkeiän saavuttamisen jälkeenkin.

Martin syntyi Ranskassa, mutta saapui Englantiin kolmen kuukauden ikäisenä ja joutui lapsuudessaan orpokotiin. Hän kieltäytyi pitämästä vapaata työstään satavuotispäivänään. Hän kuoli huhtikuussa 2011.

Urheilu ja musiikki
-------------------

Martin kuului ikäihmisten muodostamaan The Zimmers -yhtyeeseen, joka nousi vuonna 2007 listoille The Who -coverillaan "My Generation". 

Martin juoksi 2. maaliskuuta 2008 Essexissä puolimaratonin viidessä tunnissa ja kolmessatoista minuutissa. Hän osallistui saman vuoden huhtikuussa myös Lontoon maratoniin; häntä valmensi Harmander Singh, joka oli aiemmin tehnyt yhteistyötä myös Fauja Singhin kanssa. Martinin suorituksen jälkeen hänen todellisesta iästään esitettiin epäilyksiä ja hänen väitettiin olleen "vain" 94-vuotias.

Lähteet
-------

1. 1 2  'Oldest' marathon runner Buster Martin dies *BBC News*.  13.4.2011. Viitattu 13.4.2011. (englanniksi)
Rance Howard
**Harold Rance Howard**, alun perin **Beckenholdt** (17. marraskuuta 1928 – 25. marraskuuta 2017) oli yhdysvaltalainen näyttelijä. Hän syntyi Oklahomassa ja oli vuoden 1982 Emmy-ehdokas.

Howard tunnettiin televisiosta mm. 1960-luvun *Gentle Ben* - ja 1990-luvun *Babylon 5* -sarjoista. Lisäksi hän vieraili esimerkiksi *Seinfeldissä* ja *The Andy Griffith Show’ssa*. Elokuvarooleja Howardilla oli esimerkiksi *Musiikkimiehessä* (1962), *Lannistumattomassa Lukessa* (1967) ja *Suuressa autopuhalluksessa* (1977).

Howard oli naimisissa näyttelijä Jean Speegle Howardin kanssa vuodesta 1949, kunnes tämä kuoli 2. syyskuuta 2000. Parin avioliitosta syntyivät lapset Ron ja Clint Howard, molemmat tunnettuja elokuva-/televisioalan vaikuttajia. Näyttelijä Bryce Dallas Howard (s. 1981) on Rance Howardin lapsenlapsi.

Howard meni uusiin naimisiin 29. kesäkuuta 2001, ja hänestä tuli isoisoisä 16. helmikuuta 2007 Bryce Dallas Howardin synnytettyä poikavauvan.

Lähteet
-------

1. ↑  Huff, Lauren: Rance Howard, Actor and Father of Ron and Clint Howard, Dies at 89 *The Hollywood Reporter*.  25.11.2017. Viitattu 26.11.2017. (englanniksi)

Aiheesta muualla
----------------

* Rance Howard Internet Movie Databasessa. (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Yhdysvallat
* Alankomaat

 |
|  |
| Taiteenala | 
* Emmy Awards

 |

 |
**Piera Pistono** (s. 15. heinäkuuta 1938 Bangkok, Thaimaa) on italialainen pianisti ja säveltäjä. Hän opiskeli Roomassa aineinaan pianonsoitto, kuoromusiikki ja kuoronjohto. Valmistuttuaan hän aloitti itse työskentelyn opetustehtävissä Santa Cecilian konservatoriossa. Hänen teoksiaan on julkaistu levytyksinä.

Pistono on säveltänyt musiikkia Duo Alternolle, jonka muodostavat sopraano Tiziana Scandaletti ja pianisti Riccardo Piacentini.

Lähteet
-------

1. ↑  Music at the Forefront: Duo Alterno (Arkistoitu – Internet Archive)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa
* Italia
* Yhdysvallat

 |
|  |
| Muut | 
* Europeana

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Piera Pistono
**Mia Johanna Hafrén** (s. 4. maaliskuuta 1974 Loviisa) on suomalainen näyttelijä ja laulaja. Koulunsa hän kävi Loviisassa ja valmistui Teatterikorkeakoulusta vuonna 1997. Valmistumisensa jälkeen hän sai kiinnityksen Åbo Svenska Teaterniin, mutta jättäytyi freelanceriksi vuoden kuluttua.

Näyttelijänä Mia Hafrén muistetaan erityisesti Yle TV1:n sarjasta *Tahdon asia*, jossa hänellä oli rooli Susanna Rouhialana. Toinen merkittävä rooli oli Yle TV2:n historiallinen draamasarja *Hovimäki*, jossa hän esitti Vava Lindhofia. Hafrénilla oli rooli sarjassa *Klikkaa mua*, jossa hän esitti Hannelea.

Hafrénin nuorten maailmasta kertova *Kontakt*-näytelmä esitetettiin Wasa Teaterissa vuonna 2002.

Mia Hafrén on myös laulaja a cappella -yhtyeessä Fork, jossa hän käyttää taiteilijanimeä Ms. Chiq LaDesire.

Lähteet
-------

1. ↑  *Teatterit ja teatterintekijät 2005,* Teatterin tiedotuskeskus 2005, ISBN 952-471-629-1, sivu 170.
2. 1 2  Mia Hafrén *Pohjalainen.fi*. Viitattu 18.12.2020.

Aiheesta muualla
----------------

* Mia Hafrén Internet Movie Databasessa. (englanniksi)
* Hafrén Puoli Seitsemän vieraana

  


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Taiteenala | 
* MusicBrainz

 |
|  |
| Henkilöt | 
* Ritva
* Elonet

 |

 |
Mississippi State Penitentiary
**Luke Woodham** (s. 5. helmikuuta 1981) on yhdysvaltalainen rikollinen, joka surmasi kolme ihmistä Mississippin Pearlissa 1. lokakuuta 1997.

Surmattuaan oman äitinsä 16-vuotias Woodham ajoi koululleen (Pearl High School), jossa hän aloitti ammuskelun. Lydia Dew (17) ja Christina Menefee (16) kuolivat; lisäksi seitsemän haavoittui. 

Woodham mainitsi motiivikseen koko hänen elämänsä ajan häneen kohdistuneen kaltoinkohtelun. Hän oli ollut osallisena saatananpalvontakultin toiminnassa. Vaikka mielenvikaisuuteen vedottiin, Woodham sai murhista elinkautiset ja törkeistä pahoinpitelyistä lisävankeusvuosia.

Lähteet
-------

1. ↑  Dejevsky, Mary: Satanic cult 'drove boy to kill mother' *The Independent*.  6.6.1997. Viitattu 9.12.2009. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Yhdysvallat

 |

 |
Mario Roberto Cassarin piispanvaakuna
**Mario Roberto Cassari** (27. elokuuta 1943 Ghilarza – 19. elokuuta 2017) oli italialainen roomalaiskatolinen arkkipiispa, joka loi uran kirkon diplomaattisissa tehtävissä. Hänet vihittiin papiksi 27. joulukuuta 1969 ja nimitettiin Truentumin titulaariarkkipiispaksi sekä apostoliseksi nuntiukseksi Kongon tasavaltaan ja Gaboniin 3. elokuuta 1999. Piispaksi vihkiminen seurasi 16. lokakuuta. Pääkonsekraattorina toimi Angelo Sodano, jota avustivat Pier Giuliano Tiddia ja Paolo Mario Virgilio Atzei.

Cassari sai 31. heinäkuuta 2004 nimityksen apostoliseksi nuntiukseksi Norsunluurannikolle ja Burkina Fasoon, 8. syyskuuta lisäksi Nigeriin. Hän erosi nuntiuksen tehtävistä Burkina Fasossa ja Nigerissä 12. kesäkuuta 2007, mutta jatkoi toimintaansa apostolisena nuntiuksena Norsunluurannikolle, kunnes sai 14. helmikuuta 2008 nimityksen apostoliseksi nuntiukseksi Kroatiaan.

10. maaliskuuta 2012 Cassari nimitettiin apostoliseksi nuntiukseksi Etelä-Afrikkaan, Botswanaan, Namibiaan ja Swazimaahan, 17. maaliskuuta näiden lisäksi Lesothoon.

Lähteet
-------

1. ↑  Morto a Oristano monsignor Cassari: fu Nunzio apostolico a Malta *Cronaca*.  19.8.2017. La Nuova Sardegna. Viitattu 4.4.2020. (italiaksi)
2. 1 2 3  Archbishop Mario Roberto Cassari *Bishops*. Catholic-Hierarchy.org. Viitattu 7.7.2012. (englanniksi)
Jubal Early
**Jubal Anderson Early** (3. marraskuuta 1816 – 2. maaliskuuta 1894) oli lakimies ja etelävaltioiden kenraali Yhdysvaltain sisällissodassa. 

Early syntyi Franklinin piirikunnassa Virginiassa, ja valmistui Yhdysvaltain sotilasakatemiasta 1837. Hän taisteli seminoleintiaaneja vastaan Floridassa 2. luutnanttina USA:n 3. tykistörykmentissä, kunnes erosi armeijasta ensimmäisen kerran 1838. Hän työskenteli lakimiehenä 1840-luvulla syyttäjänä sekä Franklinin että Floydin alueilla Virginiassa. Hänet tunnettiin jutustaan Mississippissä, missä hän voitti liittovaltion pätevimmät lakimiehet. Earlyn lakimiesuran keskeytti Meksikon-Yhdysvaltain sota 1846–1848. Hän oli tuolloin lähettiläänä Virginiassa. Early vastusti kiivaasti Virginian eroamista unionista, mutta otti kuitenkin Virginian miliisin prikaatikenraalin tehtävät.

Hänet lähetettiin Lynchburgiin Virginiaan kouluttamaan etelävaltioiden rykmenttejä. Hän kokosikin niitä kolme ja sai komentoonsa 24. virginialaisen jalkaväen. Early ylennettiin prikaatikenraaliksi ensimmäisen Bull Runin taistelun jälkeen. Hän otti osaa Seven Daysin, Fredericsburgin, toisen Bull Runin, Antietamin, Chancellorsvillen, Gettysburgin ja lukuisiin Shenandoahin laakson taisteluihin.

Gettysburgin-kampanjan aikana hän valtasi Yorkin Pennsylvaniassa, suurimman Pohjoisvaltioiden kaupungin, joka joutui konfederaation käsiin. Hän haavoittui Williamsburgin taistelussa vuonna 1862. Sodan jälkeen hän ratsasti Teksasiin, ja pakeni Meksikoon vuonna 1865. Sieltä Early purjehti Kuubaan ja Kanadaan ja kirjoitti Torontossa muistelmansa, jotka julkaistiin 1867. Seuraavana vuonna hän palasi Virginiaan. Presidentti Andrew Jackson armahti hänet vuonna 1869. Early kuoli 77-vuotiaana kaaduttuaan portaissa ja on haudattu Lynchburgiin Virginiaan Spring Hillin hautausmaalle.

Lähteet
-------

1. ↑  1911 Encyclopædia Britannica/Early, Jubal Anderson. Wikisource. Viitattu 23.7.2017.
2. ↑  Civil War General of the Day (Arkistoitu – Internet Archive). Larry Tag. Viitattu 23.7.2017.

Aiheesta muualla
----------------

* Kuvia tai muita tiedostoja aiheesta **Jubal Early** Wikimedia Commonsissa

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Alankomaat
* Puola

 |
|  |
| Muut | 
* NARA
* SNAC
* IdRef

 |

 |
*T.V.O.D. / Warm Leatherette" (1978)*
**The Normal** oli Silicon Teensin ohella toinen brittiläisen musiikkivaikuttaja Daniel Miller musiikkiprojekteista.

Punk-asenteen ja 70-luvun lopun kokeellisten elektronisen musiikin yhtyeiden inspiroimana Miller päätti kokeilla siipiään muusikkona. Tuloksena oli vuonna 1978 The Normal, joka levytti ainoastaan yhden singlen, "T.V.O.D. / Warm Leatherette". 

"Warm Leatheretten" sanoitus oli J.G. Ballardin romaanin *Crash* inspiroima, ja siinä pohditaan Millerin omien sanojen mukaan "auto-onnettomuuden luomia eroottisia mahdollisuuksia". 

Minimalistinen kappale on äänitetty Millerin kotona käyttäen neliraitanauhuria, ainoana instrumenttina toimi analoginen Korg 700S -syntetisaattori. 

Myöhemmin kappaleesta ovat tehneet oman versionsa mm. Grace Jones, Chicks On Speed ja Trent Reznor yhdessä Bauhaus-yhtyeen laulusolistin Peter Murphyn kanssa.

The Normalin muodossa Miller näytti esimerkkiä miten punk-asenteella ja modernilla teknologialla varustautunut luomishaluinen yksilö voi tehdä kulttuurisesti merkityksellisiä tekoja - mahdollisesta musiikillisten kykyjen rajoittuneisuudesta huolimatta. 

The Normalin musiikkia julkaistakseen Miller perusti Mute Records -yhtiön, joka puolestaan tarjosi mahdollisuuden kokonaiselle 70-luvun lopun asennemurroksen läpikäyneelle sukupolvelle kanavan julkaista valtavirrasta poikkeavaa, uudenlaista musiikkia.

Diskografia : Singlet
---------------------

* "T.V.O.D. / Warm Leatherette" (01/11/1978) [MUTE1]

Aiheesta muualla
----------------

* Mute Recordsin viralliset kotisivut
* Mute Recordsin vanhat, arkistoidut kotisivut (Arkistoitu – Internet Archive)

Lähteet
-------

1. ↑  Daniel Millerin haastattelu
2. ↑  Daniel Millerin haastattelu Sound On Sound -lehdessä
**Brice Feillu** (s. 26. heinäkuuta 1985 Chateaudun, Ranska) on ranskalainen maantiepyöräilijä. Hän aloitti ammattilaisuransa UCI Continental Circuits -tasolla kilpailleessa Agritubel-tallissa vuonna 2009 ja siirtyi samantasoiseen Vacansoleil Pro Cycling Teamiin 2010. Kaudella 2011 hän edusti UCI Pro -tasolla kilpaillutta luxemburgilaista Team Leopard-Trekiä. Kaudelle 2012 hän siirtyi Continental-tason Saur-Sojasun-joukkueeseen, nimeltään sittemmin Sojasun. Viimeisinä ammattilaiskausinaan 2014–2019 hän on edusti Professional Continental -tason ranskalaistalli Bretagne - Sèche Environnement / Fortuneo-Samsic / Team Arkéa Samsicia. Hän oli aktiivivuosinaan ajajatyypiltään mäki- ja etappiajaja.

Feillu voitti vuonna 2008 viidennen etapin Tour Alsace -kilpailussa ja sijoittui toiseksi Pariisi–Corrèze-etappikilpailussa. Ranskan ympäriajossa 2009 hän voitti Andorraan päättyneen seitsemännen etapin. Hän kuului yhdeksän ajajan kärkiryhmään, joka karkasi jo etapin alkuvaiheessa. Hän voitti etapin viiden sekunnin erolla Christophe Kerniin. Hän sijoittui lisäksi kolmanneksi kilpailun 13. etapilla. Ranskan ympäriajossa 2014 hän oli kuudestoista. Hän voitti mäkikirikilpailun Tour de l'Ain -kilpailussa 2015 sekä Luxemburgin ympäriajossa 2016 ja 2017. Ranskan ympäriajossa 2017 hän sijoittui 16:nneksi.

Myös Brice Feillun veli Romain on ollut ammattipyöräilijä.

Lähteet
-------

1. 1 2 3 4  Brice Feillu *cyclingarchives.com*. Viitattu 5.2.2018. (englanniksi)
2. ↑  Ranskan ympäriajossa jyvät erottuivat akanoista, Nocentini kärkeen *Yle.fi*.  10.7.2009. Viitattu 10.7.2009.
3. ↑  Brice Feillu *procyclingstats.com*. Viitattu 27.7.2017. (englanniksi)
**Hyacinth Bucket** on henkilöhahmo brittiläisessä komediasarjassa *Pokka pitää* ja sarjan päähahmo. Hyacinthia näyttelee Patricia Routledge.

Hyacinth Bucket on noin 50–60-vuotias keskiluokkainen englantilainen kotirouva. Hän on naimisissa Richard Bucketin kanssa. Hyacinth on snobi ja tahtoisi kuulua aristokraattiseen yläluokkaan, joten hän pyrkii jatkuvasti jäljittelemään yläluokkaista käytöstä ja elämäntapaa ja yrittää päästä kosketuksiin seurapiirien kanssa.

Hyacinth ei ole tyytyväinen sukunimeensä *Bucket*, suomeksi *ämpäri*, vaan haluaa että se lausutaan kuten ranskan kielen *Bouquet (kukkakimppu)*. Hän perustelee sukunimensä olevan vanhaa ranskalaista hugenottitaustaa. Suomenkielisissä tekstityksissä Hyacinthin esittämä ohje sukunimensä ääntämiseen kirjoitetaan yleensä muotoon "Bukée". Hänellä on tapana vastata puhelimeen "Bouquet’n residenssi, talon rouva puhelimessa".

Hyacinth keräilee englantilaisia viktoriaanisen ajan posliiniastioita. Hän vertaa astiastoaan aina Englannin kuninkaallisen perheen kesäasunnon, Sandringhamin kartanon, kokoelmiin. Teeastiasto on Royal Doulton posliinia, kuvioaihe on kuvitteellinen Blue Periwinkle. 

Hyacinth Bucketin paras ystävätär on Elizabeth Warden, joka asuu veljensä Emmetin kanssa naapuritalossa. Hyacinth kutsuu usein Elizabethin kahville kotiinsa. Hyacinthin mielipuuhaa on kutsua viikonloppuisin vieraita kynttiläillallisille. Monet henkilöt kuitenkin välttelevät Hyacinthia hänen omahyväisen käytöksensä vuoksi.

Hyacinthilla on kolme nuorempaa siskoa: Daisy, Violet ja Rose. Hän halveksuu sisarensa Daisyn miestä Onslow’ta tämän ulkoisen olemuksen takia. Hyacinthilla ja Richardilla on yksi poika, Sheridan, joka on nähty sarjassa vain kerran. Hyacinth on aina valmis antamaan hänelle rahaa, joskin Richard joutuu aina maksajaksi.

Yleensä Hyacinthin suurelliset pyrkimykset johtavat täydelliseen katastrofiin ja vähemmän arvokkaisiin tilanteisiin. Sarjan nimen mukaisesti hän pyrkii kuitenkin säilyttämään arvokkuutensa kaikissa tilanteissa. Hyacinthin aviomies Richard Bucket on täysin kyllästynyt vaimonsa tekemisiin, mutta tottelee tätä lähes aina nöyrästi.

Lähteet
-------

1. ↑  Hyacinth Bucket (Character) Internet Movie Database. Viitattu 8.7.2015. (englanniksi)

  

*Pokka pitää* -sarjan hahmot
Hyacinth Bucket (Patricia Routledge) · Richard Bucket (Clive Swift) · Daisy (Judy Cornwell) · Onslow (Geoffrey Hughes) · Rose (Shirley Stelfox, Mary Millar) · Elizabeth Warden (Josephine Tewson) · Emmet Hawksworth (David Griffin) · Isä (George Webb) · Violet (Anna Dawson) · Bruce (John Evitts) · Pastori (Jeremy Gittins)
**Raymond Gerhardt Hunthausen** (21. elokuuta 1921 Anaconda – 22. heinäkuuta 2018) oli yhdysvaltalainen roomalaiskatolinen arkkipiispa. Hänet vihittiin papiksi montanalaiseen Helenan hiippakuntaan 1. kesäkuuta 1946 ja nimitettiin sen johtoon 8. heinäkuuta 1962. Piispaksi vihkiminen seurasi 30. elokuuta. Pääkonsekraattorina toimi Egidio Vagnozzi, jota avustivat Bernard Joseph Topel ja William Joseph Condon.

Hunthausen sai 13. helmikuuta 1975 nimityksen Seattlen arkkipiispaksi, jona hän toimi, kunnes jäi eläkkeelle 21. elokuuta 1991. Hän osallistui Vatikaanin toiseen kirkolliskokoukseen.

Lähteet
-------

1. ↑  Raymond Hunthausen, retired archbishop of Seattle, dies at age 96
2. 1 2  Catholic-Hierarchy.org: Archbishop Raymond Gerhardt Hunthausen


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Yhdysvallat
* Alankomaat

 |

 |